**GORDON ROBERTSON**

**SID**: Helló, Sid Roth vagyok. Üdvözöllek világomban, ahol a természetfölötti a természetes. Sokan közületek, ha nem mindenki, ismeri Gordon Robertsont, a 700-asok klubjának házigazdáját. De van valami, amit nem tudtok, és én erre néhány évvel ezelőtt jöttem rá. Tulajdonképpen, egy néhány nappal ezelőtt tudatosodott bennem. Amikor interjút készítettem Gordon Robertsonnal a rádió programunk számára, nem túlzok, a gyógyulásnak egy folyója volt ott, és ez Ezékielt juttatta eszembe. Az Ezékiel könyvében azt olvashatjuk: „Bárhol folyik ez a folyó, ott élet van.” Úgyhogy mondom nektek: betegség, démonok, szem előtt vagytok. A folyó itt van.

Nos, Gordon Robertsont egy nagyon kiváló családban nevelték fel. Mindenki ismeri apját, Pat Robertsont, de valószínűleg nem ismerik a nagyapját. Ő az USA-ban szenátor, a képviselőház tagja volt, nagyon jól ismert. És Gordon már korán meglátta az ellentétet. Nem lehetett a dolgokat elrejteni a gyerekek elől. Látja a szüleit, hogy küszködnek, szójababot esznek és imádkoznak a hónap végén, hogy ki tudják fizetni a számláikat. Elment a nagyapja házába, és ott egy olyan életstílust látott, ami tetszett volna neki. Azonban, már öt évesen kapott olyan próféciákat, hogy a 700-asok klubjánál fog dolgozni, és hogy házigazda lesz ott.

***GORDON****: Igen, azt mondták.*

**SID**: Mi megy végbe egy öt éves gyermek fejében, amikor hallja ezt?

***GORDON****: Én nem akartam ezt csinálni. Ez volt a fejemben. Láttam azt az árat, amit a szüleim fizettek, és én nem akartam azt kifizetni. És valójában azt gondoltam ilyen fiatalon, hogy ez a szolgálat nagyon sokba kerül. Sokkal több pénzem lehetne, ha nem lennék szolgáló.*

**SID:** Így hát, azt határozza el, hogy ügyvéd lesz. Olyan leszek, mint a nagyapám. Szeretem az ő életmódját. Úgyhogy, a Yale-re megy, végez, és vezető lesz az egyik legtekintélyesebb cégnél Virginiában, amelynek dolgozik. Nagyon sikeres. Nagyon boldog. Szép családja van. De egy telefonhívást kap egy baráttól, akinek John Jimenez a neve. Ő a Kőszikla Gyülekezet pásztora volt, és John most már a Mennyben van. De Gordon tudta, hogy John hallott valamit Istentől, és John azt mondta neki: „Isten azt mondta, hogy Indiába kell jönnöd velem! Néhány napon belül indulok.” Mit mondtál neki?

***GORDON****: „Nem volt bátorságom azt mondani: „Nem, te őrült vagy!” A jogászom kiakadt. Tudtam, hogy az Egyesült Államokból Indiába vízum kell, ha oda akarsz utazni.*

**SID:** Természetesen.

***GORDON:*** *Úgyhogy megkérdeztem Johntól: „Mikor indulsz?” Ő azt mondta: „Hétfő reggel.” Csütörtök délután volt ekkor. Azt mondtam: „Értem.” Azt mondtam: „John, ha meg tudod szerezni a vízumot, menni fogok.”*

**SID**: Jó ügyvédi gondolkodás.

***GORDON****: Rossz ügyvédi gondolkodás.*

**SID:** Amit Gordon nem tudott, az, hogy John egy olyan vezető segítségével sakkozott vele, aki jobb tanácsadó, mint egy ügyvéd, a Szent Szellem, és ő már elindította a vízumigénylést. Úgyhogy, Gordon megkapta a vízumát. A repülőgépen van. Úgy értem, bizonyára mondanod kellett volna: „Van merszem elmenni.”

***GORDON****: Igen. Miért vagyok itt? Mit csinálok itt? Miért megyek Indiába? Ennek nincs semmi értelme. És hogy szabaddá tegyem magam erre az időre, az már önmagában is nehéz feladat volt.*

**SID:** OK. Még rosszabb lett a helyzet. Amikor odaért, John azt mondta: „Te ma este 15,000 hindunak fogsz prédikálni.”

***GORDON:*** *Így van.*

**SID**: Tizenötezer? Hányszor prédikáltál már azelőtt?

***GORDON:*** *Egyszer sem.*

**SID:** Egyszer sem.

***GORDON****: Elértem egy olyan pontra 12 éves koromban, hogy beszéltem a gyülekezetben, de soha nem prédikáltam életemben.*

**SID:** 15,000 hindu. Ti örülnétek, ha ilyen mélyvízbe dobnának?

***GORDON****: Úgyhogy itt voltam én, 15,000 emberrel Rajahmundyban, Indiában. Ez rákényszerített, hogy újra imádkozzam.*

**SID:** Azt mondanád, hogy egy kissé visszaeső voltál?

***GORDON:*** *Igen, visszaeső-forma voltam. Nem voltam hitehagyó, hanem inkább olyan visszaeső-forma. Nem éltem az Úrnak semmilyen vonatkozásban vagy formában sem. És meg kell mondani, ahhoz, hogy prédikálni tudjak, szükségem volt Istenre. Szükségem volt Istenre, hogy megválaszoljon néhány imádságot. Úgyhogy összeszedtem magam, és prédikáltam 15,000 hindu előtt. Nem volt elképzelésem sem arról, hogy hogyan kell embereket megtérésre hívni, és olyan dolgokat prédikáltam, amiket az apámtól tanultam még kiskoromban. És legnagyobb megdöbbenésemre, az emberek előrejöttek, hogy elfogadják az üdvösségüket, anélkül, hogy előrehívtam volna őket.*

**SID:** Beszélj nekem arról a férfiról röviden, aki a legmagasabb kasztba tartozó hindu volt!

***GORDON:*** *Volt egy házaspár, akik odajöttek hozzám, és azt mondták, soha nem fogom elfelejteni: „A te szavaid úgy átlyukasztották a szíveinket, mint a nyílvesszők, nem tudunk ellenállni annak, hogy higgyünk ebben a Jézusban, akiről te prédikálsz.” Abban az időben nem tudtam, hogy a legmagasabb kasztba tartozó hinduk soha nem térnek meg. Én nem tudtam, hogy mit jelentett számukra abban a társadalomban, amit szó szerint így mondtak, hogy: „Mindent elhagyunk.” Elhagyjuk a pozíciónkat, elhagyjuk a pénzünket, elhagyjuk a családunkat azért, hogy magunkhoz öleljünk egy új hitet, egy új Istent. És annak ellenére, hogy tudatában lettem volna mindennek, azok a megtérések megtörténtek. Ez nem én voltam. Isten munkálkodott.*

**SID:** Össze voltál zavarodva, hogy ezeket az eredményeket láttad. Nem tudtál aludni hajnali háromig. És nem jöttél rá, hogy a hindu vallásban vannak bizonyos ünnepnapok, amikor fent vannak egész éjszaka, mert azt hiszik, hogy ezekben a késő éjszakai, hajnali órákban a démonok számára érinthetetlenek. De kimentél és elintézted ezt Istennel. Mi történt?

***GORDON:*** *Elintéztem ezt Istennel. Újra odaszántam az életemet Neki. Bemerítkeztem, amikor fiatal voltam, és betöltekeztem Szent Szellemmel, amikor 12 éves voltam, és a saját utamat jártam 14 éves korom óta. Itt voltam 35 éves koromban, és azt mondtam: „Istenem, bocsáss meg nekem, magamnak éltem eddig és nem Neked.” Én csupán azt a békességet éreztem, amely minden értelmet felülhalad, ami ott volt, ott volt, mert Isten megválaszolja az imát. Különösen a bűnbánó ember imádságát. És elkezdtem járkálni a városban, és minden lépésnél azt mondtam: „Követelem ezt a földet és annak népét Jézus számára.” És ahogy járkáltam és hallottam ezt a zajt lenn a folyónál, és az egy hindu templom volt Shiva éjszakáján, a pusztítás istenéé, és ők imádták ezt az Istent. Én bementem ebbe a templomba. Először ellenőriztem, hogy „Uram, ez tőled van?” Védve vagyok ezen a helyen? És ő azt mondta: igen, és én bementem. És az első dolog, amit láttam, az egy hindu nő volt, aki hajlongva mutatott be áldozatot egy kőtehénnek, és ott füstölő-rudakat helyezett el, hogy a füst a füstölőből a kőtehén orrlyukaiba menjen. És ő nem valami rituálén ment keresztül, hanem teljesen komolyan vette az imádkozást. A kezeire támaszkodott és térdelt ezelőtt a bálvány előtt, amint válaszért imádkozott. És nekem három meglepő reakcióm volt. Az első, hogy dühös lettem. Hogyan merészelsz te, aki Isten képére vagy teremtve, hogyan merészelsz leborulni ezelőtt a kő előtt? Mit gondolsz? A második pedig az volt: te a kőtehénhez imádkozol, én az élő Istenhez fogok imádkozni. Majd meglátjuk, hogy ki fog válaszolni. Ez majdnem olyan volt, mint Illés esete a Baál prófétáival. És aztán hallottam egy hangot magam mögül, ami azt mondta: „Senki soha nem mondta még ezt neki.” És ez megtört engem. Tudod, itt élte az egész életét, és senki nem mondta neki soha, hogy van egy másik út, hogy van egy olyan Isten, akit nem fából és kőből ábrázolásokkal imádunk. Őt az életünkkel imádjuk. Őt imádjuk, a láthatatlan, hatalommal teljes Istent. Senki sem mondta még ezt neki soha.*

**SID:** És amikor a szíved összetört, ezt mondja nekem ez a történet, amit éppen most mondasz, Isten kiöntötte az Ő szeretetét rád. Te ezt szeretetbe való bemerítkezésnek nevezed. Milyen volt ez?

***GORDON:*** *Ő megjelent nekem, és tudod, a Bibliában olvasol látomásokról, és aztán továbbmész, hogy hogyan történhetett meg ez? De Ő olyan volt, mintha szemekből lett volna, az én szemeim nyitva voltak, és láthattam Őt, és végül megértettem, hogy Benne élünk, mozgunk és van a mi létezésünk. Ő mindig körülöttünk van. Aki valójában Ő, az el van rejtve a mi normális látásunk elől. Nagyon is ébren voltam, és láttam az Urat, és aztán képes voltam meglátni, hogy mennyire szereti ezeket az embereket. Az ő bálványimádásuk közepette is szerette őket, éppen úgy, ahogy engem is. A lázadásom közepette is szeretett engem. Ő nem hagyott el engem, és nem fordított nekem hátat. Ez olyan volt, mintha a szeretet óceánja lett volna. Mennyire akarta, hogy ne csak velem béküljön meg, hanem ezekkel az emberekkel is! Még úgy is, hogy benne voltak a bálványimádásban, azt akarta, hogy ismerjék meg Őt.*

**SID**: És ez olyan hatással volt Gordonra, hogy tudatta a feleségével, aki otthon volt Amerikában, hogy misszionáriusok lesznek. A felesége azt gondolta, hogy „meshuggah”. Ez a héber kifejezés arra, ha valaki kicsit őrült. Amikor hazakerült, egyből visszazökkent a régi élet kerékvágásába, tudjátok, a munkájához. Aztán azt gondolta: „Olyan sokat fektettem be az életembe. Olyan sikeres vagyok. Mégsem csinálom tovább. Tudod, valahogy elhalványult az egész. És aztán volt egy álmod, és a Mennyben kötöttél ki.

***GORDON:*** *Volt egy álmom. Ismét, én a jobboldalon álltam, Jézus jobbra előttem. Láttam Őt, éppen úgy, mint abban a látomásban a Folyó Templomában. És olyan sok szeretet volt ott, és az a szeretet ott volt. Az a kitöltetés és az egész valóban leírhatatlan. Tudtam, hogy ez a végidőkre vonatkozik. Tudtam, hogy megcselekedtük, amit kellett, és itt az idő, hogy élvezzük a Mennyet. Kivéve, hogy hallottam ezt a zajt mögöttem, megfordultam, és ott volt ez a sok ázsiai arc, többen annál, hogy meg tudjam számolni. Ők egymás után, egy sorban álltak, és egy sötét szakadék volt köztem és Jézus között és közöttük. Egymás után, egy sorban felsétáltak egy sziklás ponthoz, rám mutattak és azt mondták: „Ha hamarabb jöttél volna, hittem volna.”*

**SID:** Nos, Gordonnak nem volt választási lehetősége. El kellett, hogy menjen a szolgálatba. És néhány meglepő dolgot kezdtél el. Elindítottad a 700-as klub Ázsiát és egy iskolát a Fülöp-szigeteken. Amikor a 700-as klub Ázsiát csináltad, akkor a műsor nézőtábora megháromszorozódott, és valaki, akit úgy neveznek, hogy Pat Robertson, az Egyesült Államokban azt kérdezte, hogy mi történt a fiammal? És aztán egy próféta jött hozzád, és mit mondott?

***GORDON:*** *Ő Bill Hammond volt, és azt mondta… (úgy, hogy nem is ismert engem). Egy tömegből szúrt ki egy Fülöp-szigeteki Colosseumban, és én hátul álltam. Valójában próbáltam elbújni. És azt mondta: „Te, a homok színű hajú fickó hátul, gyere előre!” Elkezdtem körülnézni, hogy hol van az a homok színű hajú fickó. A fülöp-szigeteki emberekkel voltam együtt. Én voltam a homok színű hajú fickó. Előrehívott és azt mondta: „Isten az arcodat és a hangodat akarja megmutatni a világnak.”*

**SID:** És a többi már történelem. Nos, Gordon olyan családban nőtt fel, ahol megértették a zsidókat Izraelben. Kicsi gyerekkora óta megértette Istennek a zsidókra vonatkozó tervét Izraelben. De azt, amit én zsidó szívnek nevezek, azt akkor kapta meg, amikor a Nyugati Siratófalnál volt. Röviden, mi történt akkor?

***GORDON****: Én még csak 11 éves voltam. 1969 volt, és Jeruzsálemet már nem taposták többé a pogányok talpai. És az az öröm, a Nyugati falnál, amikor táncoltak a Tóra-tekercsekkel, megérintett engem, mert Istennek a dicsősége ott volt. Az Úr és az Ő népe visszatért Jeruzsálembe. Azt hiszem ez volt az én „bar mitzvah” verzióm. Úgyhogy biztossá akartam tenni, hogy az én három gyermekemnek is meglegyen ugyanez az élménye. Amikor 12 évesek lettek, elvittem mind a hármat külön-külön. És az én fiam, soha nem fogom elfelejteni, éppen befejeztük, és jöttünk visszafelé a Siratófaltól, és fogtuk egymás kezét. Ez egy csodálatos pillanat volt számomra. Odafordult hozzám és azt mondta: „Apa, én úgy érzem, otthon vagyok.”*

**SID**: De mondd el nekem, hogy mi ment végbe a szívedben, abban a pillanatban? Mit végzett el Isten a szívedben?

***GORDON:*** *Hogy otthon vagy. Tudod, hogy ez itt a Sion. Itt történt minden. Ezen a helyen áldozta fel Ábrahám Izsákot. Azon a helyen vagy, ahol Jézus feláldozta önmagát. Te az egésznek a középpontjában vagy. A Biblia azt mondja: „Oda fogja vonni az Ő népét Sionba”.*

**SID**: És tudjátok, mit? Minden Izraelben kezdődött, és minden Izraelben fog befejeződni! De te Indiában voltál, ahol volt ott egy kijelentésed Istentől a gyógyulással kapcsolatosan. Kérlek, magyarázd el ezt!

***GORDON:*** *Indiában prédikáltam. Már beindítottam az Ázsiai Missziós Központot. Egy csoport misszionáriussal voltam együtt. Mentoroltam és tanítottam őket, hogy hogyan legyenek misszionáriusok, hogyan prédikálják az Evangéliumot. És láttuk közben a Szent Szellemmel való betöltekezéseket. Láttuk a megtéréseket. De a gyógyítás ajándéka még nem működött nálam, és őszintén szólva, nem akartam hit-gyógyító lenne. Arra fel voltam készülve, hogy prédikáljak, majd Isten beszélt hozzám azon a csendes, szelíd, halk hangon: „Meg akarom gyógyítani a betegeket ma.” Az én ösztönös reakcióm az volt: Nem, te nem fogod. Én nem akarok lenni az a fickó.*

**SID:** Látom, hogy néhányan közületek ugyanezt mondanátok.

***GORDON****: És tudod, elvesztettem Istennel szemben ezt a vitát. A következő 30 percben magamnak prédikáltam, és a hitről prédikáltam, nem tudva, hogy igazán mi is a hit, úgy, hogy csak sejtelmeim voltak, nem közvetlen megtapasztalás. A végén azt mondtam: „Isten beszélt hozzám, és azt mondta, hogy meg akarja gyógyítani a betegeket ma. Van itt valaki beteg? Egy kisebb tömeg gyűlt össze, körülbelül 75 ember. És egy nő hátul felemelte a kezét, és én odamentem, úgy, hogy „igen!” Mert a nő felállt. Ez azt jelentette, hogy fel tudta emelni a karjait, fel tudott állni, meg tudta mozdítani a lábait. Hallott engem, tehát nem volt süket. Rám nézett, tehát nem volt vak. Rendben. Isten könyörületes velem. És azután a szívem szakadt meg, mert előre hozott egy 12 éves fiút, aki soha nem tudott járni életében. Polio-ja volt csecsemőkorában, és a lábai mindkettő ki volt csavarodva és el volt görbülve. A polio egy súlyos és borzalmas betegség, és ettől egyszerűen összetört a szívem. És ilyenkor mit teszel? Azt tettem, amit tudtam. Felütöttem az Igét a Jakab levelénél, az 5. fejezetnél. Hívjuk magunkhoz a gyülekezet vezetőit, kenjük meg a beteget olajjal, imádkozzunk. És mi megtettük mindezt, és semmi nem történt. Rajtam volt a sor, hogy megkérdezzem Istent. Rendben, Istenem, én megteszek mindent, amit tudok. Egy gyötrelmes hang válaszolt: „Mikor fogsz RÁM támaszkodni? Először azt gondoltam, hogy ez egy szemrehányás volt, hogy valamit rosszul csináltam. Aztán mélyen a szellememben valami megjelent előttem: „Mi van akkor, ha most megteszem? Tudok Rád támaszkodni most? Úgy tűnt, hogy igen. És aztán villanásként futott át rajtam, hogy Jézus soha nem imádkozott a betegekért. Parancsolt a betegségnek, hogy hagyja el őket, és az engedelmeskedett Neki. Arra gondoltam, hogy egész életemben ez volt a legjobb gondolatom. Úgyhogy, visszaléptem a kisfiútól, rámutattam, és azt mondtam: „Kelj fel, és járj!”*

**SID**: Parancsoltál neki.

***GORDON:*** *Parancsoltam neki. És van még itt valami. Úgy beszélünk a hitről, mint megérinthető anyagról. Volt egy megérinthető anyag a levegőben közöttem és közötte, és láttam, hogy kapott belőle, és felkelt és járt. Olyan volt, mint egy ló, mint egy csikó, aki éppen most született meg, kicsit botladozó járással eleinte. Úgyhogy, átmentem a másik oldalra, és azt mondtam: „Gyere ide!” És minden lépéssel erősebb lett. Olyan volt, mintha láttad volna, hogy a lábai szó szerint visszacsavarodnak, és izom jött rájuk. Teljesen megdöbbentő volt. Rájöttem, hogy a húga soha nem beszélt életében, parancsoltam, és csak egyetlen szót mondtam: „Beszélj!” Az első szava az volt. „Halleluja!” A második ez: „Hozsanna!” És aztán rájött, hogy beszél, és azt mondta telugu nyelven „Ama, ama”, ami azt jelenti: anyuka, anya. És aztán odafutott az anyukájához. Azon a helyen valami robbant azon a napon. Az emberek kérték, hogy bemerítkezhessenek, és nekem nem kellett meggyőznöm senkit. Ők kérték. Ma, nem akarom, hogy a nap lemenjen, anélkül, hogy bemerítkeztünk volna. És nekünk volt egy váratlan bemerítkezési szolgálatunk, ahol 15-18 ember bemerítkezett éppen ott abban a gyülekezetben. Ez teljesen megváltoztatott engem, a felfogásom, gondolkodásom. Mert amikor Jézus beszél, akkor Isten beszél, és Ő az egész örökkévalóság számára beszél. Meg akarom gyógyítani a betegeket ma, és ez minden napra vonatkozik. Jézus Krisztus tegnap, ma és mindörökké ugyanaz.*

**SID**: És tudod, ez a folyó itt van. Hiszem, hogy ahogy Gordon imádkozik értetek ma, akkor folyni fog ez a folyó. Nagyon sok kijelentést hallok most. Hátak meggyógyulnak, csípők meggyógyulnak. Gordon, szólj az emberekhez!

***GORDON****: Uram, most felemeljük azokat, akik gyengék, és éppen ezért kérünk, hogy szabaduljon fel a hit. A hit egy ajándék Tőled. Úgyhogy Rád nézünk, a hitünk szerzőjére és bevégzőjére. Úgy nézünk Rád, mint Megváltóra, Gyógyítóra, Megmentőre. Mert csak a Te sebeid által van a gyógyulás, nem mi cselekedtünk bármit is. Így parancsoljuk a betegségnek a Jézus nevében, hogy hagyja el ezeket a testeket! Fájdalom, távozz a Jézus nevében, és ne térj vissza soha többet! Rák, száradj össze, ne újulj ki többet, és távozz el most a Jézus Krisztus nevében! Egy hölgy néz bennünket, a te neved Elena, és neked őrjítő fejfájásaid vannak. A fájdalom úgy veszi körül a homlokod, mint egy szalag, a fejed jobb oldalán terjed ki hátul. Isten meggyógyítja ezt. Ő megtörte a fájdalomnak ezt a szalagját, hogy távozzon el rólad éppen most a Jézus nevében. Sid, Isten mit adott neked?*

**SID:** Már mielőtt a műsor elkezdődött, Ő különböző fájdalmakat mondott nekem. De elmondok nektek valamit, amire rájöttem. Azt fogom mondani, amit Isten Gordonnak mondott, és azt fogom mondani, hogy parancsolok neked a Yeshua, Jézus nevében, hogy ha fájdalom van a nyakadban, akkor csak hajtsd meg a fejed. És ha fájdalom van a hátadban, akkor csak hajolj le, és állj fel, és hajolj le! Ti, akik a stúdió közönségben vagyok, csináljátok ti is! Ti nemcsak nézők vagytok. Ti, akiknek bármi fájdalom van a testében, hozzátok szólok, hogy álljatok fel, és próbáljátok ki, hogy még megvan-e! Ha fájdalom van az ujjaitokban, fájdalom a csuklóitokban, fájdalom a térdeitekben, fájdalom a fejetekben, fájdalom a nyakatokban, bárhol, csak kezdjetek el mozogni! És ti, többiek, csak tartsátok meg a fájdalmat, ha nem akarjátok ezt csinálni! De hadd mondjam el nektek, hogy itt egy folyó folyik, és ne mulasszátok el a meglátogatásotok pillanatát otthon sem! Ne mulasszátok el a meglátogatásotok pillanatát, mert ezek az ujjfájdalmak, ezek a csuklófájdalmak mind elmúltak, mind elmúlt!

**SID:** Tudjátok, Gordonban hatalmas szeretet és mély együttérzés van Izráel népe, a zsidó nép iránt, hogy megismerhessék a Messiásukat! Épp most jelent meg az egyik legcsodálatosabb másfél órás filme, melyet készített Izráelről, „A remény nemzete” címmel, ami tartalmazza a zsidó nép történelmét, az összegyűjtetésüket a világ négy sarkáról, megható és elképesztő jelenetekkel. Tartalmazza, hogy Izráel mennyire a próféciák beteljesedése és hogy meg is marad az a föld, ahol minden prófécia be fog teljesedni! Nézzünk meg egy bejátszást ebből az erőteljes filmből és had mondjam el, ha nincsenek benned helyretéve az Izráellel kapcsolatos dolgok, könnyen az eretnekség bűnébe eshetsz. Én szeretném, ha helyre lenne benned ez téve!

*(137-es Zsoltárból) Babilon folyói mellett ültünk és sírva emlékeztünk rád, ó, Sion! …Mert akik fogságba hurcoltak, éneket kívántak tőlünk, elnyomóink öröméneket akartak: „Énekeljetek nekünk Sion énekeiből!” Hogyan énekelhetnénk az Örökkévaló énekeit idegen földön?!   
(Ézsaiás 43-ból) De most, azt mondja az Úr: „Ne félj, mert megváltottalak! Neveden szólítottalak, enyém vagy! Én vagyok Urad és Istened, s mert nagyon szeretlek, hát népeket adok érted, s életedért cserébe nemzeteket! …Elhozom Keletről fiaidat, összegyűjtöm nyugatról gyermekeidet. Parancsolok északnak: add ide fiaimat! Szólok délnek: ne tartsd vissza őket! Hozzátok vissza fiaimat messziről, s leányaimat a föld pereméről! híhh*